open-index/open-wikipedia-markdown huggingface dataset:
Hørespill

Et **hørespill** er dramatikk for radio. Utgangspunktet er en dramatisk tekst, spesialskrevet eller tilrettelagt for radiomediet. På grunnlag av denne teksten, vil en regissør og en lyddesigner sammen med skuespillere spille inn replikker og eventuelt lydeffekter. Deretter følger en periode med redigering, der klanger, lydkulisser og spesialeffekter legges til. I Norge er det særlig NRK Radioteatret som produserer hørespill.

Hørespill er dyr radio, men billig dramatikk. Det er enklere å produsere enn både teater og film. Hørespillet kombinerer teaterets litterære kvalitet med filmens klippehastighet. I tillegg har hørespill-mediet muligheter som film og teater ikke har, ikke minst i utforskningen av parallelle tids- og virkelighetslag.

Flere hørespill er utgitt på CD.

## Norske forfattere som har skrevet hørespill (utvalg)
* André Bjerke
* Toril Brekke
* Tor Åge Bringsværd
* Lars Saabye Christensen
* Kjell Ola Dahl
* Tor Edvin Dahl
* Arild Feldborg
* Babbis Friis-Baastad
* Finn Havrevold
* Christopher Grøndahl
* Inger Hagerup
* Ebba Haslund
* Liv Heløe
* Finn Iunker
* Torborg Nedreaas
* Ingrid Nordby (1894-1961)
* Tale Næss
* Edith Ranum
* Per H. V. Schreiner
* Paul Skoe
* Arne Svingen
* Kirsti Brun Texmo
* Bjørg Vik
* Harald Warholm
* Kåre Zakariassen

## Se også
* Liste over norske hørespill
* NRK Radioteatret
* Radiodokumentar
* Lørdagsbarnetimen
* Lydbok
* Stemmeskuespiller

## Eksterne lenker
* 

### Norske hørespill
* Kriminalhørespill og serier i Radioteatret 1951-2004
* Kriminalhørespill i Radioteatret 1952-2005
* NRKS P2-teatrets hørespillarkiv 1930-2001
* Førjulshørespillet "Koks i lasten" fra 5080-Bloggen

### Utenlandske hørespill
* ''Radiospil'' i Danmarks Radio
* ''Radioteatern'' i Sveriges Radio
* Dagens program på den britiske hørespillkanalen BBC Radio 7
Liv Heløe

**Liv Heløe** (født 1963) er en norsk skuespiller og dramatiker. Hun har skrevet både skuespill og hørespill.

Heløe har arbeidet som skuespiller ved blant annet Riksteatret, Teatret Vårt, Det Åpne Teater, Den Nationale Scene (1988–1995), NRK Drama (1990–1991) og ved Nationaltheatret (1995–1999). 

Hun ble oppført første gang som dramatiker med *Negressen* (1992). Hun var elev ved Pilotprosjektet for dramatikere 2001-2003. 

Hun ble tildelt Ibsenprisen i 2006 for stykkene *Lise L* og *I dag og i morgen*. Prisen ble delt med Finn Iunker. I juryens begrunnelse het det blant annet:

(Hun v)iser stor tematisk bredde, politisk engasjement og eksponerer dramaturgisk styrke og kløkt gjennom stykkene, Lise L (Nasjonalteateret), I dag og i morgen (Hålogaland teater), Veien hjem, Radioteateret og Dag (for den unge scenen DUS).

Hun behandler tilsynelatende hverdagslige tildragelser i et menneskes liv, men når arbeidet med tekstene hennes utvikler seg, åpner hun for store dyp i den menneskelige psyke og viser en skarp iakttagelse av felles menneskelige og politiske problemstillinger, som det globaliserte samfunn stiller opp for oss alle.
 

I 2010 ble hennes forestilling *Før det ringer* tildelt Heddaprisen for beste barne- og ungdomsforestilling. Juryen omtalte Heløe som «en begavet dramatiker som arbeider målbevisst både for å gripe tak i problemstillinger som opptar de unge, og for å finne den rette tonen i skildringen av ungdommelig hverdag.»

Hun ble i 2019 tildelt 10-års «Stipend for etablerte kunstnere» av Norsk kulturråd.

## Produksjon som dramatiker (utvalg)
* 2018: *Sykle i motvind*, Hålogaland Teater
* 2016: *Drammen Obscura*, Brageteatret
* 2013: *Briskeby*, NRK Radioteateret
* 2013: *meet me*, Den Nationale Scene
* 2011: *Når du får tenkt deg om*, Brageteatret
* 2010: *Fisk!*, barneforestilling. Urpremiere på Den Nationale Scene i 2010
* 2010: *London – Askim*, NRK Radioteatret
* 2009: *Før det ringer*, Brageteatret (Heddaprisen)
* 2008: *In a Shop* («*I en butikk*») spilles på engelsk på Det Åpne Teater
* 2007: *Hva skjedde 5. mai* 
* 2007: *Seks personer søker en forfatter*
* 2006: *Etter Hedda*
* 2005: *Bibliotekaren*
* 2005: *Veien hjem*
* 2005: *Lise L* (Ibsenprisen)
* 2005: *I dag og i morgen* (Ibsenprisen)
* 2004: *Joachims død*
* 2004: *Dag*
* 2003: *I en butikk*
* 2003: *Leopard i parken*
* 2002: *Klokken*
* 2002: *Hunder som løper*
* 1999: *5.10*
* 1994: *Felix' kommende karriere*
* 1992: *Negressen*

## Referanser


## Eksterne lenker
* 
* Liv Heløe  hos Norske Dramatikeres Forbund
Force majeure

**Force majeure** (fransk for «større kraft, overmakt») er en vanlig klausul i kontrakter som i utgangspunktet løser en eller begge parter fra ansvar for mislighold når en ekstraordinær hendelse eller omstendigheter utenfor partenes kontroll – som flom, krig, opprør og naturkatastrofer – hindrer en eller begge parter i å gjennomføre forpliktelser foreskrevet i kontrakten. Begrepet skriver seg fra romerretten.

Under internasjonal lov refererer force majeure til uimotståelige eller uforutsette hendelser utenfor kontrollen til staten som setter staten ute av stand til å gjennomføre internasjonale forpliktelser.

I alminnelig deliktsrett (erstatningsrett utenfor kontrakt) anses force majeure i enkelte tilfeller å være ansvarsbefriende der det i utgangspunktet foreligger et objektivt ansvar (ansvar uten skyld). Dette gjelder både i norsk erstatningsrett og erstatningsrett.

Det er også blitt vanlig på norsk å benytte det engelske uttrykket *act of God* (Guds gjerning).

## Referanser
Jeff Sluman

**Jeff Sluman** (født 11. september 1957) er en amerikansk golfspiller.

Sluman er født i Rochester i New York. Under oppveksten hadde Sluman ingen planer om å bli golfspiller. Han kom i kontakt med golfen første gang da han var fire år, men det var først etter college at han bestemte seg for å bli golfspiller. Han ble profesjonell i 1980 og kom med på den amerikanska PGA-touren i 1982 der han i november 2005 hadde vunnet seks turneringer.

Han vant PGA-mesterskapet i 1988 på Oak Tree GC i Edmond i Oklahoma. Han gikk de fire rundene på 272 slag og vant med tre slag over Paul Azinger.

Hans store interesse er gamle biler, aksjemarkedet og å samle på viner. Han har over 2000 flasker i sin samling.

## Meritter

### Seire på PGA-touren
* 2002: Greater Milwaukee Open
* 2001: B.C. Open
* 1999: Sony Open in Hawaii
* 1998: Greater Milwaukee Open
* 1997: Tucson Chrysler Classic
* 1988: PGA Championship

## Eksterne lenker
*
Paul Azinger

**Paul Azinger** (født 6. januar 1960) er en amerikansk golfspiller. 

Azinger er født i Holyoke i Massachusetts, studerte ved Florida State University og ble profesjonell i 1981. Han vant 11 turneringer på PGA-touren i løpet av syv sesonger mellom 1987 og 1993. Hans største seier kom 1993 i *major*-turneringen PGA Championship etter playoff. I 1987 ble han nummer to i The Open Championship på Muirfield der han avsluttet med to bogeys og tapte med ett slag mot Nick Faldo.

Han har spilt i World Cup of Golf en gang og deltatt på det amerikanske Ryder Cup-laget fire ganger.

I 1994 ble han rammet av kreft og han skrev en bok, *Zinger*, om sin kamp mot sykdommen. I 1995 ble han belønnet av USGA med Ben Hogan Trophy som deles ut til spillere som har gjort et sterkt comeback til golfen etter sykdom. I 2000 vant han sin førsta turnering på syv år i Sony Open in Hawaii.

## Meritter

### Seire på PGA-touren
* 2000: Sony Open in Hawaii
* 1993: Memorial Tournament; New England Classic; *[[PGA Championship]]*
* 1992: The Tour Championship  
* 1991: AT&T Pebble Beach National Pro-Am 
* 1990: MONY Tournament of Champions  
* 1989: Canon Greater Hartford Open  
* 1988: Hertz Bay Hill Classic  
* 1987: Phoenix Open; Panasonic Las Vegas Invitational; Greater Hartford Open 

### Lagturneringer
* Ryder Cup 1989, 1991, 1993, 2002
* World Cup: 1989 
* The Presidents Cup: 1994 (assisterende kaptein), 2000

## Eksterne lenker
* 
*
Stefan I av Ungarn

**Stefan I av Ungarn**, eller **den hellige Stefan** (969–1038), var Ungarns første konge.

## Liv og virke
### Bakgrunn
Han var sønn av den hedenske fyrsten Géza, men hadde en kristen mor. Han fikk derfor en kristen oppdragelse og ble døpt sammen med faren i 985. Ved dåpen tok han navnet Stefan.

### Fyrste, konge

I perioden 995 og 997 levde Stefan under fødenavnet **Vajk** som prins av Nitra, en gammel slovakisk kristen by som nå ligger i sørvestlige Slovakia). I 997 ble han lederen for madjarene i Transdanubia.

Han ble i 995 gift med den salige Gisela av Bayern som også var søster til den hellige keiser Henrik II.

I 1006 hadde han klart å forene så å si alle de magyarske klanene. Ifølge ungarsk tradisjon sendte pave Sylvester II ham i januar 1001 en storslagen gullkrone og et kors sammen med et velsignelsesbrev for å offisielt anerkjenne ham som en kristen konge i Europa. Stefanskronen  utgjør den dag i dag den øverste del av Ungarns kongekrone.

#### Innenrikspolitikk
Stefan etablerte lenssystemet, som ble praktisert i hele middelalderen. Lenene i Ungarn på denne tid ble kalt for *ispánság*, som ble ledet av en såkalt *ispán*. Ungarske runer ble benyttet på ungarsk område frem til Stefan beordret at alle førkristne skrifter, med de ungarske runer, skulle ødelegges, ettersom de ble ansett som hedenske.

Stefan ville styrke kirkens makt ved en ordre om å bygge en kirke i hver tiende landsby.

Etter år 1000 og i 1030-årene utgav Stefan sine to lovbøker, med hvilke han blant annet ville styrke den kongelige makt og sikre tronfølgen.

#### Utenrikspolitikk
I 1018 sluttet Stefan fred med Polen. Kongen innbød to folkegrupper, székelyene og russerne, til å bosette seg langs landets østre grenser. Deres oppgave var å beskytte Ungarn fra de forventede hedenske invasjoner. Etter Konrad II av Østerrikes død invaderte Stefan den østre del av det tysk-romerske rike.

#### Tronfølge
Stefan ville at hans sønn prins Imre (Emmerich) skulle etterfølge ham på tronen og skrev derfor i *Libellus de institutione morum* at han betraktet det karolingiske forbilde som den rette vei å gå vedrørende suksesjonsordningen. Men Imre døde i en jaktulykke og Stefan ble idetedet etterfulgt av Peter Orseolo i 1038.

## Død, begravelse, helligkåring
Stefan ble begravet i Székesfehérvár. Han ble kanonisert av pave Gregor VII i 1083. I 1687 ble St. Stefans fest utvidet til å gjelde hele kirken, og hans festdag ble feiret 2. september til minne om seieren og tyrkerne ved Budapest. Det andre Vatikankonsil ble hans festdag flyttet til den 16. august, siden hans dødsdag dagen før var opptatt av Marias opptagelsesdag i himmelen. I Ungarn feires han allikevel 20. august som var dagen for hans begravelse. Selv under det kommunistiske styret måtte respektere dette og innstiftet denne dagen som «forfatningsdag».

## Litteratur
**Bibliografi:**
* [LitDok Ostmitteleuropa](http://www.litdok.de/cgi-bin/litdok?lang=de&treu=x&t_multi=x&v_0=PER&q_0=stephan+i.+der+heilige+(~974-1038)+%23)

**Monografier:**
* Paul Lendvai: *Die Ungarn*, München 1999

**Leksikonartikkel**
* 

## Noter

## Referanser


## Eksterne lenker
*
Women’s World Cup of Golf

**Women's World Cup of Golf** er en golfturnering for damer som ble arrangert for første gang i Syd-Afrika i februar 2005. Hvert land kan stille med ett lag, bestående av to spillere. Turneringen tilsvarer WGC&ndash;World Cup for herrer.

## Vinnere

## Eksterne lenker
*
Idrettsforeningen Ready

**Idrettsforeningen Ready** (stiftet 14. juni 1907) er et norsk idrettslag som holder til i Bydel Vestre Aker i Oslo. Klubben har håndball, fotball, langrenn, alpint, friidrett og bandy på programmet. Ready er Norges største bandyklubb og har A-lag i eliteserien.

Den første olympiske mester i skihopping, Jacob Tullin Thams, representerte klubben i hele sin karriere. Olympisk mester i alpint, Stein Eriksen, representerte også Ready.

## Bandy
Ready var Norges første stormakt innen bandy og tok hele 13 norgesmesterskap i idretten i perioden 1912–1927. I nyere tid har klubben vært solid plassert i eliteserien og vant i 2015 sin første NM-tittel på 88 år. Blant tidligere spillere er en rekke medlemmer av Ditlev-Simonsen-familien, deriblant tidligere ordfører i Oslo Per Ditlef-Simonsen, mens de mest kjente spillerne i 2015 er Jon Ljungberg, Peter M. Haug, Christian Waaler og spillende trener Rickard Fritjofsson. 

Ready Bandy spiller på Gressbanen ved Holmen i Oslo, hvor det er sittetribune langs halve langsiden, og treningsbaner for egne lag og for lokalbefolkningen.

### Tabellen

 
### Spillerstall Sesongen 2013/14
*  22 Christoffer Andersen-Gott (MV)
*  54 Christofer Silius (MV)
*  6 Isac Jerner
*  8 Bård Berdal
*  10 Jacob Rønneberg
*  12 Harald Schjoldager
*  15 Aksel Trygstad
*  19 Morten Aass
*  20 Lars Christian Sveen
*  21 Martin Bjerkely
*  24 Jon Ljungberg
*  44 Stian Bjørhovde Kavli
*  50 Christian Waaler
*  77 Jørgen Myking
*  78 Peter M. Haug 
*  83 Rickard Fritjofsson
*  89 Daniel Zeilon
*  90 Rickard Ringmar 
*  91 Felix Ljungberg
*  69 Nikolas Øivind Smalås

## Fotball
Ready ble grunnlagt som fotballklubb i perioden, og på 1910-tallet og tidlig på 1920-tallet var Ready blant landets beste fotballklubber. Klubben hadde i denne perioden flere spillere på landslaget, deriblant Adolph Wold (26 landskamper), Per Helsing (13) og brødrene Halfdan (7) og Olav Ditlev-Simonsen (5). Den største stjernen klubben har fostret i moderne tid er fotballspilleren Dan Eggen, som spilte 25 landskamper, og deltok i to VM- og et EM-sluttspill for Norge. Tidligere Sandefjord- og Moss-trener Tor Thodesen har også spilt fotball i Ready.

Readys herrelag i fotball spiller i 2026 i 3. divisjon.

### Tabellen
**3. divisjon 2026, avdeling 1**

## Referanser


## Eksterne lenker
* 
* 
* Gressbanen - Nordic Stadiums
Holmenkollen Tennisklubb

**Holmenkollen Tennisklubb** (stiftet 10. februar 1936) er en norsk tennisklubb som holder til på Holmen i Bydel Vestre Aker i Oslo. Klubben har syv tennisbaner og tre minitennisbaner. I innendørssesongen er det to baner i en boblehall. 

## Kjente utøvere
* Amy Jönsson Raaholt
* Helge Koll-Frafjord
* Karoline Brekke Borgersen
* Kirsten Robsahm
* Kristina Andlovic
* Marius Lunde
* Morten Rønneberg
* Thomas Alvin Wettergreen

## Eksterne lenker
*
World Poker Tour

**World Poker Tour** (**WPT**) er en serie pokerturneringer der profesjonelle pokerspillerne deltar. Touren ble startet av advokat og TV-produsent Stephen Lipscomb, som nå fungerer som administrerende direktør i WPT Enterprises (WPTE), selskapet som kontrollerer World Poker Tour.

WPT hadde sin første sesong i slutten av 2002 og begynnelsen av 2003, som kulminerte med WPT Championship i april 2003 på Bellagio Casino i Las Vegas.

## Eksterne lenker
*
Skipsreder

**Skipsreder** er betegnelsen på personer som eier og driver handelsfartøy. Det er også de som sender skipene ut på oppdrag og gir lønn til mannskapet. Også betegnelsen *reder* brukes om en skipsreder.

En skipsreder kan eie ett eller flere skip, og eie skip helt eller delvis (partrederi). Skipsrederens virksomhet blir betegnet som skipsrederi eller bare rederi.

Tidligere var det vanlig at skipperen var medeier i skipet han førte, og at skipperen helt eller delvis sørget for å inngå  fraktavtaler for skipet, særlig returfrakt fra utlandet til Norge.

Flere av de store, norske rederiene er grunnlagt av skippere som etter hvert ble skipsredere ved å eie både skip som de selv førte og hele eller andeler i andre skip.

Vanligst idag er at skipsrederere organiserer sin virksomhet som aksjeselskap (AS). De større selskapene er på Oslo børs og i norsk skipsregister, men enkelte større skipsredere har valgt å ha selskapene registrert og på børs i andre land som de mener gir gunstigere betingelser for selskapenes drift og/eller eiere.

## Se også
*Rederi
*Nettolønnsordningen

## Eksterne lenker
*
494 f.Kr.

## Begivenheter

*I Roma velger plebeierne for første gang to tribuner. Embetet aedil blir også opprettet.
*Perserkrigene – Det joniske opprøret ender med gresk nederlag i slaget ved Lade.
*Wu beseirer Yue.
New Depression EP

***New Depression EP*** er den andre utgivelsen til det norske rockebandet Madrugada, og i likhet med den første, en EP. Den ble gitt ut i 1999 av Virgin og var det første tegnet på suksessen som bandet skulle få senere. Den lå 14 uker på VG-lista Topp 20 med andreplass som beste plassering (slått av Britney Spears' «Baby One More Time»). Åpningssporet «The Riverbed» ble spilt mye på P3, men har aldri blitt gitt ut på noe album

## Sporliste

#«The Riverbed» (4:44)
#«Tonight I Have No Words For You» (4:59)
#«Higher» (4:41)
#«1990» (3:17)

## Medvirkende
### Madrugada
* Sivert Høyem - sang, pumpeorgel, låtskriver, produsent 
* Robert Burås - gitarer, munnspill, låtskriver, produsent
* Frode Jacobsen - bassgitar, låtskriver, produsent 
* Jon Lauvland Pettersen - trommer/perkusjon, låtskriver, produsent
### Øvrige
* Jon Terje Rovedal - trekkspill på *The Riverbed*, Hammond-orgel på *Higher*
* Kai Andersen - produsent, tekniker, miksing 
* Maya Lindqvist - tekstforfatter 

## Eksterne lenker
*
Syvert Amundsen Eeg

**Syvert Amundsen Eeg** også **Syvert Omundsson Eeg** (født 1757, død 20. november 1838) fra gården Eik i Søgne, var skipper og gårdbruker.

Han ble valgt som en av Mandals amts tre representanter til riksforsamlingen på Eidsvoll i 1814, og var med på å vedta Norges grunnlov.

Eeg var svært dyktig og respektert. Det er sannsynlig at hans fortjenester som skipper under Napoleonskrigene, hvor forsyninger ble bragt til landet, bidro til at han ble valgt. På Eidsvoll gjorde han seg lite bemerket. Den 15. eller 16. april brakk han armen og ble behandlet av medrepresentanten Alexander Møller som var lege.

Eeg stemte også for unionen med Sverige. 
Det er reist et minnesmerke over Eeg utenfor Søgne gamle kirke.

Eeg var en relativt stor gård. Hovedhuset var derimot relativt lite. Huset er i dag svært godt bevart og ligger ved fylkesvei 159 like sør for E18 mellom Lunde og Søgne. Det ble riktignok flyttet noen meter i 1994 ved anlegg av en ny sykkelvei.

## Litteratur
* Kathrin Papst: *Syvert Eeg og gården Eeg i Søgne, *i Jørn Holme (red.): *De kom fra alle kanter - Eidsvollsmennene og deres hus, *Cappelen Damm 2014, s. 327-329.
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Referanser


## Eksterne lenker
*
The Adventures of Pluto Nash

***The Adventures of Pluto Nash*** er en filmkomedie fra 2002 regissert av Ron Underwood med Eddie Murphy i hovedrollen som en nattklubbeier ute i verdensrommet. Nattklubbeieren må etterforske hvem som står bak ildpåsettelsen som ødela klubben hans.

Filmen feilet totalt på kinosalene rundt i verden, med et budsjett på over $ 100 millioner, mens filmen totalt tjente inn $ 7 103 973.

Filmen er opprinnelig fra midten av 1980-tallet. Manuset gikk gjennom flere revisjoner, og etter at filmingen var ferdig lå filmen på hylla i to år, før den endelig ble lansert i august 2002. De fleste kritikerne kritiserte filmen for forferdelig skuespill, horribel dialog og mangel på humor. Filmen ble nominert til en Razzie for «verste film» under den 23. Razzie-utdelingen. Den ble også nominert til en spesiell pris for «Verste «komedie» i våre 25 første år» under den 25. Razzie-utdelingen i 2005. Murphy innså antagelig selv hvor dårlig filmen faktisk var, siden han ikke gjorde noe for å promotere filmen før lansering.

## Handlingsreferat
I år 2080 finnes det en koloni på Månen som heter Little America. En pensjonert smugler Pluto Nash (spilt av Eddie Murphy) kjøper en nattklubb, for å hindre drapet på klubbens tidligere eier Anthony Frankowski (spilt av Jay Mohr) planlagt av gangstere Gino og Larry. Med hjelp fra Miguel og en android som kalles Bruno (spilt av Randy Quaid) gjør Pluto området til en mer og mer populær nattklubb.

Syv år senere i år 2087 er en ung kvinne ved navn Dina Lake, strandet på Månen og forsøker å tjene penger for transport tilbake til jordkloden. Pluto gir henne jobb som servitør. Mogan og Kelp, håndlangere fra en mystisk gründer ved navn Rex Crater, som ønsker å kjøpe den populære nattklubben. Men når Pluto nekter, ødelegger håndlangere klubben hans. Pluto, Dina og Bruno klarer å flykte.

Plutos venn Rowland, en pensjonert politi-etterforsker, får vite at Rex Crater har tilknytninger knyttet til ulovlig menneskelig kloning. Når Pluto og Dina undersøker nærmere, slår leiemordere til, men Pluto og Dina unnslipper ved å kapre en bil drevet av en holografisk sjåfør. De må deretter forsøke å overleve lenge nok til å redde nattklubben, og hele månen, fra å bli overtatt av en mafia.

## Annet
* I scenen i Plutos månekuppel, mens han leter etter nye klær, opptrår mange av Eddie Murphys kostymer fra tidligere filmer han har vært med i, inkludert Axel Foleys jakke fra Beverly Hills purk.
* Da Pluto ser på de nye dollarsedlene er det et bilde av Julie Andrews på en av dem.

## Rolleliste

## Eksterne lenker
*
Philip Stanhope, 4. jarl av Chesterfield

**Philip Dormer Stanhope, 4. jarl av Chesterfield** (født 22. september 1694, død 24. mars 1773) var en britisk politiker og brevskriver.

Stanhope var Whig, og ble for første gang valgt inn i Underhuset for kretsen Shelford i 1715. Her utmerket han seg på tross av sin unge alder, og ble kjent som en god taler.

Ved farens død i 1726 tok Stanhope plass i Overhuset. I 1728 ble han utnevnt til Storbritannias ambassadør i Den Haag, en stilling han hadde i tre år.

I 1744 greide Stanhope å overtale nederlenderne til å slutte seg til den østerriksk-britiske alliansen i Den østerrikske arvefølgekrig. Som belønning for denne bragden ble han utnevnt til stattholder i Irland i 1745.

Allerede året etter måtte Stanhope gi opp stattholderskapet til fordel for en plass i regjeringen, som *Secretary of State for the Northern Department*. På grunn av konflikter med andre fremtredende medlemmer av regjeringen måtte Stanhope trekke seg i 1748.

Etter dette holdt Stanhope en lav profil innenfor politikken, selv om han fortsatte å møte i Overhuset. Mesteparten av tiden brukte han på vitenskap og litteratur, og da spesielt brevskrivning. Etter Stanhopes død ble to brevsamlinger publisert, *Letters to his Son* (1774) og *Letters to his Godson* (1890).

## Referanser
Keltiberere

**Keltibererne** var et stedeget folk på Den iberiske halvøy, i områder som i dag utgjør sentrale Spania og nordlige Portugal, før og under Romerriket i de siste århundrene f.Kr. De snakket en variant av keltisk kalt keltiberisk, som nå er utdødd. Bevarte stammenavn er i latinsk formidling *Arevaci, Belli, Titti, Lusones*, og *Berones*. Dio Cassius synes å antyde at elven Ebra utgjorde en avgrensningslinje mellom keltibererne i vest, og andre stammer med andre språk i øst.

Arkeologisk var keltibererne en del av Hallstattkulturen i hva som nå er nordlige og sentrale Spania. Betegnelsen «keltiberere» (*Celtiberi*) opptrer i fortegnelsene til Diodorus Siculus, og Martialis. som hadde gjenkjent innbyrdes giftermål mellom keltere og iberere etter en periode av jevnlig krigføring, skjønt arkeologen Barry Cunliffe kommenterte at «dette har ring av gjetninger over seg». Strabon oppfattet keltiberne som en gren av kelterne. Plinius den eldre tenkte seg at det opprinnelige hjemstedet for kelterne i Iberia var området til *celtici* i sørvest grunnet en identitet i hellige ritualer, språk og navn på byer.

Keltiberisk språk er av de hispano-keltiske (hyponym for keltiberisk og alle keltiske språk) som ble snakket på Iberia i før-romersk og tidlig romersk tid.

## Referanser


## Litteratur
* Arribas, Antonio (1964): *The Iberians*, London: Thames & Hudson 
* Mozota, Francisco Burillo ([1998] 2007): *Los Celtíberos, etnias y estados*, Barcelona: Crítica, ISBN 84-7423-891-9
* Cunliffe, Barry (1997): «Iberia and the Celtiberians» i: *The Ancient Celts*, London: Penguin Books, ISBN 0-14-025422-6
* Lorrio, Alberto J. (1997): *Los Celtíberos*, Universidad Complutense de Madrid, Murcia, ISBN 84-7908-335-2
* Lorrio, Alberto J. & Zapatero, Gonzalo Ruiz: «The Celts in Iberia: an Overview»  i: *e-Keltoi* **6**
* Mallory, J. P. (1989): *In Search of the Indo-Europeans*, London: Thames & Hudson,  ISBN 0-500-05052-X
* Martín-Gil, Jesús; Palacios-Leblé, Gonzalo; Martín-Ramos, Pablo & Martín-Gil, Francisco J.: «Analysis of a Celtiberian protective paste and its possible use by Arevaci warriors»  (PDF) i: *e-Keltoi* **5**, s. 63–76.

## Eksterne lenker
* 
* Detaljert kart over førromerske folk i Iberia (rundt 200 f.Kr.)
* Keltiberere og den romerske byen Tiernes, en pågående utgravning
Chip

:*For å lese om data- eller mikrochip, se [[mikrobrikke]]*

En **chip**, eller **å chippe**, er en type golfslag som gjerne slås når ballen ligger nære greenen. Køllen som brukes er vanligvis et jern, fra 6 til wedge. (I enkelte tilfeller bruker noen også en spoon.) Ballen plasseres bak i oppstillingen, og svingen er kort. Ballen er i luften en kort stund, men gjerne ikke lenger enn at den akkurat lander inne på greenen, og derfra ruller mot hullet, som en putt. Det er derfor vanlig å lese greenen før man chipper.

En chip er ikke det samme som en pitch.

## Andre betydninger
* Det engelske ordet *chip* kan på norsk også brukes om mikrobrikke.
* Ordet *chip* brukes også i noen miljøer som et dekkord for å stjele.
## Referanser
Vladimír Šmicer

**Vladimír Šmicer** (født 1973) er en tsjekkisk tidligere fotballspiller.

Šmicer gikk fra  til Bordeaux sommeren 2005. Šmicer var en etablert landslagsspiller for .

Šmicer var med på Mesterligatriumfen i Istanbul til  25. mai 2005. Han var svært medvirkende til at Liverpool løftet Champions League-trofeet, med scoring (2-3) både i ordinær tid og i straffesparkkonkurransen.

## Meritter
****
* 72 A-landskamper og 25 mål for Tsjekkia.
* EM-sølv 1996 med Tsjekkia
* Første i historien som har scoret i tre EM-sluttspill på rad. 
* 7 kamper og 4 mål for Tsjekkia U-21
**[[SK Slavia Praha]]**
* Tsjekkisk Ligamester 1996
**[[RC Lens]]**
* Fransk seriemester 1998
* Fransk ligacupmester 1999
**[[Liverpool FC]]**
* Ligacup-mester 2000/01 og 2002/03
* FA-Cup-mester 2000/01
* UEFA-Cup-mester 2000/01
* Charity Shield 2001/02
* European Super Cup 2001/02
* Mesterligaen i 2004-05 for Liverpool, og scoret et av Liverpool sine mål.
**[[FC Girondins de Bordeaux|Bordeaux]]**
* Fransk liga-cup 2006/07

## Referanser


## Eksterne lenker
* 

* Sitercl.com om Smicer
* Liverpool.no om Smicer
* Liverpool sin egen hjemmeside om Smicer
* footballdase.com om Smicer
Pitch (golf)

En **pitch**, eller **å pitche**, er en type golfslag. Køllen som brukes er gjerne en wedge eller et høyt jern, og slås fra lengre distanser (40&ndash;90 meter) med alt fra halv til full sving. Ballen flyr høyt og skal lande på greenen nære hullet og stoppe så raskt som mulig. Køllens store loft medfører at ballen spinner mye, og det er ikke uvanlig å se at den spinner bakover igjen etter å ha landet på greenen.

En pitch er ikke det samme som en chip.
Pitch

**Pitch** har flere betydninger:

* Pitch (vinkel), vinkelen til et fartøy oppover/ nedover, for eksempel nesen til et fly eller baugen på en båt, også kalt stamping eller setting
* En propell sin stigevinkel
* Pitch (golf), en type golfslag og golfkølle som skal få ballen til å fly høyt og stoppe så fort som mulig når den lander
* Pitch (musikk), en tone
* Pitch (forretning), et salgsfremstøt eller en presentasjon
* Pitsj (damekor), en norsk kvinnelig vokalgruppe
* Pitch (film og tv), en kort verbal og/eller visuell presentasjon av et nytt prosjekt, ofte brukt for å søke om utviklings- eller produksjonsstøtte
La Paz (departement)

**La Paz** er et departement vest i Bolivia. Den har et areal på 113&nbsp;985 km²  og har en befolkning på 2&nbsp;719&nbsp;344 innbyggere (2012). Titicacasjøen strekker seg fra La Paz og over grensen til Peru. I departementet ligger også fjellområdet Cordillera Real. Departementshovedstaden ligger i byen La Paz.  

## Provinser i departementet La Paz
La Paz er inndelt i 20 provinser (*provincias*):

## Referanser
Ray Clemence

**Raymond Neal «Clem» Clemence** (født 5. august 1948 i Skegness, død 15. november 2020) var en britisk fotballspiller.

Han var en av Englands fremste keepere på 1970-tallet samtidig som han rivaliserte med Peter Shilton på det engelske landslaget. Han spilte 61 landskamper for  og 470 ligakamper og totalt 665 kamper for . Clemence slapp ikke inn mål i 323 av alle sine kamper for Liverpool. Han var også manager for klubben Barnet FC.

## Meritter
* Seriemester for Liverpool 1972/73, 1975/76, 1976/77, 1978/79 & 1979/80
* Vant FA Cup 1974 for Liverpool
* Vant Serievinnercupen 1977, 1978 & 1981 for Liverpool
* Vant UEFA Cup 1973 & 1976 for Liverpool
* Vant Charity Shield 1974, 1976, 1977 (delt), 1979 & 1980 for Liverpool
* Vinner av European Super Cup 1977 for Liverpool.
* Vant FA-cupen med Tottenham

## Karriere som spiller

* Inklusive kamper i nasjonale og internasjonale cuper

## Referanser




## Eksterne lenker
* 
* 
* Liverpools webside om Clemence
*
Den apostoliske velsignelse

**Den apostoliske velsignelse** er en velsignelse i Bibelen i 2.&nbsp;korinterbrev&nbsp;13,13 

Martin Luther foretrakk den aronittiske velsignelse. Den apostoliske brukes, både i sin opprinnelige form og avledede former, ofte i katolsk liturgi.

## Velsignelsen
«Herren Jesu Kristi nåde, Guds kjærlighet og Den hellige ånds samfunn være med dere alle!» 

Ifølge kristen tro er velsignelse Guds uttalte favør over et eller flere mennesker, et folk og også over alt levende som dyr, fugler og fisk, ref 1 Mos 21-22;21 *Og Gud skapte de store sjødyrene og hver levende skapning av alle de slag som vannet kryr og myldrer av, og alle slags fugler med vinger. Og Gud så at det var godt. 22 Gud velsignet dem og sa: «Vær fruktbare og bli mange og fyll vannet i havet! Og fuglene skal bli mange på jorden.»*

Guds velsignelse skal gi den som velsignes særskilte fordeler, status, autoritet, privilegier og egenskaper som f.eks fruktbarhet. En velsignelse fra Gud er ikke basert på prestasjonen til den som mottar velsignelsen, og kan heller ikke fratas eller mistes. Den er å regne som en frivillig gave gitt av Gud og basert kun på Guds nåde. Velsignelser er ikke forbeholdt kun kristne, men er gitt av Gud som en gave til alle mennesker, ref 1 Mos 1:27-28; *27 Og Gud skapte mennesket i sitt bilde, i Guds bilde skapte han det, som mann og kvinne skapte han dem. 28 Gud velsignet dem og sa til dem: «Vær fruktbare og bli mange, fyll jorden og legg den under dere! Dere skal råde over fiskene i havet og over fuglene under himmelen og over alle dyr som det kryr av på jorden.»*
Den aronittiske velsignelse

**Den aronittiske velsignelse** er en velsignelse i Bibelen i 4. Mosebok 6,24&ndash;26. Den blir også kalt for «Herrens velsignelse».
  
Moses' eldre bror Aron som var israelittenes første yppersteprest, og Arons sønner, ble pålagt av Gud å ta den i bruk.

Gudstjenester i den norske kirke avsluttes med at presten lyser den aronittiske velsignelsen over menigheten: «*Herren velsigne deg og bevare deg! Herren la sitt ansikt lyse over deg og være deg nådig! Herren løfte sitt [[ansikt|åsyn]] på deg og gi deg fred!*»

I 1979 ble det funnet to amuletter i form av bittesmå skriftruller av sølv, med deler av den aronittiske velsignelsen innskrevet. Disse kom for dagen ved Ketef Hinnom i nærheten av Jerusalem, og er de eldste bevarte tekster fra *[[den hebraiske Bibelen]]*. 

## Referanser


## Se også
* Apostoliske velsignelse
Ole Singstad

**Ole Singstad** (født 29. juni 1882 i Agdenes, død 8. desember 1969 i New York City) var en norsk-amerikansk sivilingeniør.

Singstad ble født i Lensvik i Sør-Trøndelag og utdannet ved Trondhjems Tekniske Læreanstalt, før han utvandret til USA i 1905.

Han designet ventilasjonssystemet for Holland Tunnelen som går under Hudsonelva, og han fullførte byggingen av tunnelen etter at sjefingeniør Clifford Holland døde. Han konstruerte også Lincoln-tunnelen, Brooklyn-Battery-tunnelen og Queens-Midtown-tunnelen i New York City og en tunnel under elva Schelde i Antwerpen i Belgia. I 1945 dannet han selskapet *Singstad and Kehart Consulting Engineers*. Dette firmaet fullførte konstruksjonen av The Big Walker Mountain Tunnel i Virginia. Singstad bygde også tunneler i Argentina, Belgia, Canada, Cuba og Venezuela.

Singstad giftet seg med danskfødte Else Johansen og de fikk to barn, Rita og Paul. Familien bodde for det meste i New York.

Singstad etablerte et legat til innkjøp av bøker til Lensvik Folkebibliotek ut over de kommunale bevilgninger til formålet.

Sambygdinger reiste en statue av ham ved Lensvik Samfunnshus.

## Referanser
ECMAScript

**ECMAScript** (eller **ES**) er en programmeringsspråk-spesifikasjon som er standardisert av Ecma International i standardene ECMA-262 og ISO/IEC 16262. Spesifikasjonen var opprinnelig basert på JavaScript, men dette har nå snudd slik at JavaScript følger utviklingen i ECMAScript-standarden.

ECMAScript brukes vanligvis til klientside-skripting på World Wide Web, og i stadig større grad også til serverside-applikasjoner gjennom Node.js-plattformen. Blant andre implantasjoner av ECMAScript finnes JScript og ActionScript.

## Utgaver

Det er publisert sju utgaver av ECMA-262. Sjuendeutgaven av standarden ble sluttført i juni 2016.

## Referanser
Gallia Cisalpina

**Gallia Cisalpina** (latin: «Gallia på denne siden av Alpene») var en provins i den romerske republikk, i Emilia og Lombardia i dagens nordlige Italia. Provinsen ble styrt fra Mutinia (dagens Modena), hvor Spartacus’ hær slo den romerske legionen under Gaius Cassius Longinus.

## Litteratur
* Tilmann Bechert: *Die Provinzen des Römischen Reiches. Einführung und Überblick.* von Zabern, Mainz 1999, ISBN 3-8053-2399-9, s. 63f
* John Anthony Cramer: *A Geographical and Historical Description of Ancient Italy*, Band I, Oxford 1826, S. 40-110
RPG-7

**RPG-7** () er en sovjetisk, senere russisk-produsert rakettdrevet granat. RPG-7 produseres i flere varianter en rekke land, bl.a. i USA. 

Våpenet er hovedsakelig brukt som panservernvåpen, men kan også brukes mot personell. Den er omladbar, og et perfekt geriljavåpen.  Sovjetiske styrker tok den i bruk fra 1961, og den har vært eksportert til en lang rekke land.

RPG-7 er etterfølger til RPG-2.

## Bruk
RPG-7 ble brukt av Egypt i seksdagerskrigen i 1967 og av FNL i Vietnamkrigen samme år, og kom mer i bruk i Vietnam fra 1968.  I Libanonkonflikten i 1978 benyttet fortsatt PLO og PFLP dette våpenet, og Mujahedin brukte RPG-7 i den afghansk-sovjetiske krig.

RPG-7 ble brukt av IRA i Nord-Irland fra 1969 til 2005.

RPG-7 ble brukt i slaget om Mogadishu i 1993 der to amerikanske Sikorsky UH-60 Black Hawk ble skutt ned.

## Spesifikasjoner
* Lengde       : 99cm
* Kaliber      : 40mm
* Vekt         : 7kg
* Rekkevidde   : Opptil 500m
* Prosjektiler :
** PG-7  :  Standard panserbrytende prosjektil
** PG-7M :  Forbedret panserbrytende prosjektil
** OG-7  :  Anti-personell fragmenterende prosjektil

## Referanser


## Litteratur
* 

## Eksterne lenker
*
Dzjokhar Dudajev

**Dzjokhar Musajevitsj Dudajev** (*Джоха́р Муса́евич Дуда́ев*, født 15. april 1944, død 21. april 1996) var en sovjetisk luftforsvarsgeneral og tsjetsjensk nasjonalistleder. Han var i perioden 1991 til 1996 den første president i Den tsjetsjenske republikken Itsjkeria, som var et forsøk på å danne en tsjetsjensk stat uavhengig av Russland.

Etter at Sovjetunionen i 1991 ble oppløst, gikk også Den tsjetsjensk-ingusjetiske republikken, en autonom republikk innen Russland, i oppløsning. Tsjetsjenske ledere, med Dzjokhar Dudajev i spissen, tok makten og erklærte Tsjetsjenia uavhengig. I oktober 1991 ble Dudajev valgt til president i utbryterrepublikken, som fikk navnet Den tsjetsjenske republikken Itsjkeria. Russland, under ledelse av president Boris Jeltsin, satte inn styrker i et forsøk på å slå ned utbryterrepublikken, men dette mislyktes. Dudajev møtte også motstand internt i Tsjetsjenia. I 1993 oppløste han parlamentet og innførte direkte presidentstyre, og det brøt ut borgerkrig mellom ulike tsjetsjenske grupper. President Jeltsin forsøkte i desember 1994 å fjerne Dudajev ved hjelp av føderale styrker, men mislykkes og det utviklet seg til geriljakrig mellom russiske og tsjetsjenske styrker. Dudajev ble i april 1996 drept i et russisk rakettangrep.

## Referanser


## Eksterne lenker
* Julie Wilhelmsen og Jakub M. Godzimirski: Tsjetsjeniakonflikten i et historisk perspektiv, NUPI
Galleri

::*For kjøpesenteret Galleriet, se [[Galleriet (kjøpesenter)]]*

Ordet **galleri **kan brukes i forskjellige betydninger:

* **Galleri**  er et visningsrom for kunst, et kunstgalleri. I praktbygninger er galleriet ofte rikt dekorert og brukes ofte til å vise frem en kunstsamling
* Ordet **galleri** brukes også om lokale for selve  utstillingen som stiller ut og ofte selger bilder. I nyere tid blir ordet også brukt om nettsider som viser frem bilder
* Et **galleri** er en gang i en bygning som er åpen på den ene langsiden. Galleriet kan være brukt i en kirke i stedet for eller i tillegg til et triforium
* En utvendig gang på hus eller festningsverk blir også kalt et galleri, og betegnelsen brukes også om plasser øverst i et teater
* Et **galleri** er også forretningslokaler der små butikker ligger side om side som for eksempel *Galleria Vittorio Emanuele II°* i Milano
* Galleri (teater), et område plassert over andre sitteplasser i et teater eller en kirke

## Se også
* Hems
Panservernvåpen

**Panservernvåpen** er våpen som brukes for å bekjempe pansrede kjøretøyer.  Dette var først kanoner og kraftige rifler, og under andre verdenskrig ble det tatt i bruk rekylfrie kanoner og panservernmissiler. Det første våpen som ble utviklet spesifikt til bruk mot stridsvogner var det tyske Mauser 13mm Tankgewehr som ble produsert fra mai 1918.

Tradisjonelt bekjempes panser med artilleri som har høy utgangshastighet, ustyrte raketter, styrte missiler og passive trykkfølsomme stridsvognminer. Moderne bekjemping av panser inkluderer artilleri og missiler som kan bruke passive optiske, termiske og akustiske sensorer eller aktive radarsensorer. Miner kan bruke passive sensorer basert på optiske, termiske, akustiske, seismiske og magnetiske sensorer.

Artilleri er ofte brukt og dimensjonert utfra frontalbeskytning, og panser er tilsvarende godt beskyttet mot slik beskytning både med flerlagspanser og med aktivt panser. Det har gjort at alternative bekjempningsmetoder har blitt stadig vanligere, med totrinns sprengladning og konsepter basert på toppangrep som resultat. 

## Se også
* Panservernrifle

## Eksterne lenker
*
Spoon

**Spoon** er betegnelsen på en type golfkølle som ble brukt før 1900-tallet, og som tilsvarer dagens *[[wood]]s* eller *trekøller*. Hodet på en spoon var halvmåneformet, slik som dagens trekøller, men slagflaten hadde en konkav form, som en skje, derav navnet. Ellers hadde køllen omtrent samme *loft* og bruksområde som dagens trekøller.

I moderne golfterminologi er betegnelsen *spoon* gjerne synonym med *trekølle* eller *wood*.
Valestrandsfossen

**Valestrandsfossen** (også brukt **Valestrand**) er et tettsted i Osterøy kommune i Vestland. Tettstedet har  innbyggere per 1. januar , og ligger ved Sørfjorden på øyen Osterøy. Valestrandsfossen er det største tettstedet på øyen.

Valestrand består av boligområdene, Reigstad, Åsen, Bullaåsen, Vardalen, Rundhovde/Skår, Eide, Bakken, Elvik, Røskeland, Burkeland, Loftås, Daltveit og Brakvatne.

Lerøy Fossen AS holder til i tettstedet.

## Samferdsel
Det er fergeforbindelse med MF «Ole Bull» som trafikkerer sambandet Breistein–Valestrand. Fergesambandet ble videreført av engasjerte innbyggere/aksjonærer i 2004, som ikke ville at fergen skulle legges ned da Osterøybrua ble bygget. Etter en del møter grunnla aksjonærene fergeselskapet Osterøy Fergeselskap til å ta over fergesambandet fra Hardanger Sunnhordlandske Dampskipsselskap. Fergesambandet er raskest forbindelse til Osterøy hvis en kommer fra Bergen, Åsane eller Nordhordland.

## Kultur
Den legendariske norske fiolinisten og komponisten Ole Bull hadde her sitt sommerhus. Ole Bull tilbragte sommerferiene sine hos besteforeldrene på Valestrand. Det var hit han inviterte Edvard Grieg for å «fornorske» ham etter studiene i Tyskland.

Den norske musikeren Carl Espen Thorbjørnsen  er født og oppvokst på Valestrandsfossen. Han var Norges representant i den internasjonale finalen i Melodi Grand Prix 2014.

Valestrand er også hjembygden til fotballklubben Valestrand Hjellvik FK.

## Referanser
Rover 75

**Rover 75** ble introdusert høsten 1998 som Rovers flaggskip. I likhet med dens forgjengere Rover P5/P5B, P6/P6B (B for Buick, dvs. V8-motoren på 3528 kubikkcentimeter som ble kjøpt av General Motors) og SD1 oppnådde 75 raskt ovasjoner i verdenspressen for tekniske nyvinninger, design og interiør i solid Rover-tradisjon. Den kunne fås med 4-sylindret rekkemotor, 6-sylindret V-motor og åttesylindret V-motor (svært sjeldne).
Geir Barvik

**Geir Barvik** (født 1958) er en norsk statstjenestemann og organisasjonsleder. Han er generalsekretær i Folkeuniversitetet fra 2018. Han var administrerende direktør for Husbanken fra 2001 til 2010, direktør for Integrerings- og mangfoldsdirektoratet fra 2010 til 2016 og direktør i Justis- og beredskapsdepartementet fra 2016 til 2018.

## Karrière
Barvik er utdannet cand.mag. i 1981, med bl.a. samfunnsøkonomi i fagkretsen. Han har arbeidet i Kommunal- og regionaldepartementet, der han ble byråsjef i 1991, underdirektør i 1992 og avdelingsdirektør for boligsaker i 1994. Han ble varamedlem av Det kriminalitetsforebyggende råd i 1999.

### Administrerende direktør for Husbanken
I 2001 ble han i statsråd utnevnt til administrerende direktør for Husbanken. Våren 2007 ble han i statsråd beskikket til en ny åremålsperiode på 6 år.

### Integrerings- og mangfoldsdirektør
I 2010 ble han i statsråd utnevnt til direktør for Integrerings- og mangfoldsdirektoratet. Hans seksårige åremål utløp i august 2016. Han var samtidig leder for Nasjonalt utvalg for bosetting av flyktninger.

### Senere karriere

Han var direktør i Kriminalomsorgsavdelingen i Justis- og beredskapsdepartementet fra 2016 til 2018 og ble i 2018 ansatt som generalsekretær i Folkeuniversitetet.

## Annet

Barvik er opprinnelig fra Bø i Telemark og er bosatt i Asker. Han er gift med professor i klinisk sykepleie Grethe Eilertsen.

Barvik har tidligere vært politisk aktiv i SV i Asker, men meldte seg ut tidlig på 1990-tallet fordi han var uenig i partiets EU-motstand.

## Referanser


## Eksterne lenker
* Husbanken
* Pressemelding fra Kommunal- og regionaldepartementet
* Intervju i Aftenposten
Lars Wilhelmsen

**Lars Wilhelmsen** (født 7. desember 1946) er en norsk sosialøkonom og embedsmann. Wilhelmsen er direktør i departementsrådens stab i Arbeids- og inkluderingsdepartementet.

Han tok Cand.Oecon eksamen ved Universitetet i Oslo i 1972. Etter eksamen ble han umiddelbart engasjert som andrekonsulent i *Planleggingsavdelingen* i Finansdepartementet, hvor han ble byråsjef i 1976.

Etter en karrière i departementene, sist som ekspedisjonssjef i Sosialdepartementet, var han administrerende direktør for Husbanken fra 1994 til 2001, og deretter arbeidsdirektør frem til han trakk seg fra stillingen i 2002.

Wilhelmsen ledet sekretariatet for utvalget bak *NOU2004:13, En ny arbeids- og velferdsforvaltning*, som ledet fram til danningen av NAV i 2006.

## Eksterne lenker
* Husbankdirektør Wilhelmsen: Staten må løsne grepet
* Lars Wilhelmsen, hos AID
* Kommentar om ''NOU2004:13''
Liberty Island

**Liberty Island** het opprinnelig Bedloe's Island, men fikk i 1956 det nye navnet Liberty Island.
Øya ligger i New York Harbour utenfor Manhattan. Øya kan bare nås med ferge, enten fra Battery Park i Manhattan, eller Liberty State Park i Jersey City (New Jersey).
Selv om det tilhører New York ligger Liberty Island på New Jerseys side av delstatsgrensen.
Fairway

**Fairway** er det kortklipte området på et golfhull som utgjør det foretrukne spilleområdet mellom tee og green. Fairwayen kan bestå av ett sammenhengende eller flere adskilte områder. Rundt fairway finnes ofte et smalt belte (som regel smalere enn én meter) med semirough, som igjen omkranses av rough. På de fleste par tre-hull har man ingen fairway, mens på par fire- og fem-hull er fairway det foretrukne området å lande utslaget på og holde ballen på frem til man slår inn på greenen. Grunnen til dette er at gresset på fairway er kort &ndash; dog lengre enn på green og tee &ndash; og at fairway ofte er fri for hindre som sandbunkere og vann.
Zeelandbroen

**Zeelandbroen** er en 5022 meter lang bro over Oosterschelde i den nederlandske provinsen Zeeland. Den forbinder øyene Noord-Beveland og Schouwen-Duiveland med hverandre og sørger dermed for en kortere veiforbindelse mellom Vlissingen, Middelburg og Goes på sørsiden av Oosterschelde og Zierikzee, Bruinisse og Rotterdam på nordsiden. Broens landfester ligger ved Colijnsplaat på Noord-Beveland og ved Zierikzee på Schouwen-Duiveland.

Broen ble bygget 1963-1965. 15. desember 1965 ble den offisielt åpnet av dronning Juliana. Frem til åpningen av Vasco da Gama-broen ved Lisboa i Portugal i 1998 og Øresundsbroen mellom Danmark og Sverige i 2000, var broen Europas lengste. For å holde passasjen åpen for høyere (seil-)skip kan en av broens 52 deler åpnes, denne er 40 meter lang. Av de øvrige brodelene har 48 stykker et spenn på 95 meter og to 72,5 meter. Broen hviler på 54 pilarer.

Frem til 1993 måtte bompenger betales for å bruke broen. Den har ett kjørefelt i hver retning og en sykkelsti, men er uten skulder. Dette betyr at et kjørefelt blir ubrukbart ved uhell. I 2005 ble det innført automatisk fartskontroll (for hastighet) på broen, noe som betyr at et kjøretøys fart blir målt over lengden av broen, ved overtredelser kommer boten i posten. 

## Referanser


## Eksterne lenker
*
De blå ulvene (film)

***De blå ulvene*** er en film fra (1993), regissert av Morten Kolstad etter romanen med samme navn av forfatter Ingvar Ambjørnsen. Romanen inngår i en serie bøker, *[[Pelle og Proffen]]*.

## Historien
Noen aktivister på flukt kolliderer i en tilfeldig bil. En kvinne må på sykehuset. Kvinnen er moren til «Proffen», og sammen med «Pelle» begynner nå en intens jakt på aktivistene, som kaller seg «De blå ulvene». Men «Pelle» har også sine egne problemer. Faren hans har blitt veldig interessert i ei ung jente, og en dag har han plutselig stukket av med henne til København. «Pelle» og «Proffen» følger hakk i hæl, og i København kommer de nærmere en løsning på mysteriet om «De blå ulvene».

## Rolleliste

## Filmer i serien
**[[Døden på Oslo S (film)|Døden på Oslo S]]* (1990)
**[[Giftige løgner (film)|Giftige løgner]]*   (1992)
**De blå ulvene*     (1993)

## Referanser


## Eksterne lenker
*
Epilog

**Epilog** (fra gresk *epilogos*, etterord, ettertale) er et stykke tekst helt til slutt i en hvilken som helst type tekst (poesi, prosa, drama), vanligvis for å danne en avslutning. Epilog var opprinnelig en betegnelse for den del av den antikke tragedien som ble fremført etter at koret hadde sunget for siste gang. Epilogens motsetning er prologen, fortalen, tekstens innledning.

## Referanser